**NOTĂ DE FUNDAMENTARE**

|  |
| --- |
| **Secţiunea 1****Titlul prezentului act normativ** HOTĂRÂRE pentru stabilirea salariului de bază minim brut pe ţară garantat în plată  |
|  **Secţiunea a 2-a****Motivul emiterii actului normativ**  |
| 1. **Descrierea situaţiei actuale**

În conformitate cu articolul 164 din Legea nr. 53/2003 - Codul muncii republicată, cu modificările și completările ulterioare, salariul de bază minim brut pe țară garantat în plată, corespunzător programului normal de muncă, se stabilește prin Hotărâre a Guvernului, după consultarea sindicatelor și a patronatelor.La stabilirea salariului de bază minim brut pe țară garantat în plată s-au avut în vedere:- art. 3 din Convenţia Organizaţiei Internaţionale a Muncii nr. 131/1970 privind fixarea salariilor minime, ratificată de România în 1975;- reducerea numărului persoanelor salariate aflate în risc de sărăcie și excluziune socială;- factorii de ordin economic, inclusiv cerinţele dezvoltării economice, productivitatea muncii, evoluția indicelui prețurilor de consum şi interesul care există pentru a realiza şi a menţine un înalt nivel de folosire a forței de muncă; * situația creată de evoluția pandemiei cu coronavirusul Covid-19.

În prezent, salariul de bază minim brut pe ţară garantat în plată este stabilit la 2.230 lei lunar, pentru un program complet de lucru de 167,333 ore, în medie pe lună în anul 2020, reprezentând 13,327 lei/oră, în conformitate cu prevederile Hotărârii Guvernului nr. 935/2019 pentru stabilirea salariului de bază minim brut pe țară garantat în plată.  |
| 1. **Schimbări preconizate**

Prin prezentul act normativ se propune ca salariul de bază minim brut pe ţară garantat în plată să fie majorat la 2.300 lei lunar începând cu data de 1 ianuarie 2021, ceea ce reprezintă o creștere de 3 %față de luna decembrie 2020. În anul 2020 tariful orar este de 13,327 lei/oră pentru un program complet de lucru de 167,333 ore, iar în anul 2021 tariful orar este de 13,583 lei/oră pentru un program complet de lucru de 169,333 ore.La stabilirea salariului de bază minim brut pe țară garantat în plată pentru anul 2021 la valoarea de 2.300 lei s-a avut în vedere o formulă de calcul care ia în considereare rata inflației de 2,2 % și 0,8 % creșterea reală a productivității muncii pe persoană pentru anul 2020.La stabilirea acestui scenariu au fost avute în vedere următoarele considerente:* Pentru anul viitor, deși prognoza CNSP prezintă o creștere economică de 4,5 %, activitatea economică va depinde în mare măsură de evoluția crizei sanitare atât în România, cât și în principalele țări partenere - Germania, Franța, Italia, țări care au impus restricții noi ca urmare a unei creșteri abrupte a numărului de îmbolnăviri;
* Confom datelor INSSE pandemia are un impact asimetric, afectând în principal salariații cu venituri mici;
* Numărul important de angajați care au în prezent salariul minim de circa 1,4 milioane salariați, preponderent în mediul concurențial.
* Scăderea produsului intern brut față de valoarea prognozată la începutul anului 2020: 1141,1 mld. lei –început an, 1.050,0 mld. lei sfârșit de an scădere – 8,3 %.
* Evoluția câștigului salarialmediu brut lunar în lei: început an 2020, 5.429 lei, prognozat sfârșit de an 5.160 , scădere - 5,2 %.

Începând cu data de 1 ianuarie 2021, pentru personalul încadrat pe funcţii pentru care se prevede nivelul de studii superioare, cu vechime în muncă de cel puţin un an în domeniul studiilor superioare, salariul de bază minim brut pe ţară garantat în plată, sumă stabilită în bani care nu include sporuri şi alte adaosuri, se menține la suma de 2.350 lei lunar.În anul 2020 tariful orar corespunzător acestui salariu este de 14,044 lei/oră pentru un program complet de lucru de 167,333 ore, iar în anul 2021 tariful orar este de 13,878 lei/oră pentru un program complet de lucru de 169,333 ore. |
| **3. Alte informaţii**Prin prevederile art. 139 alin. (1) din Legea nr. 53/2003 republicată – Codul muncii sunt stabilite zilele de sărbătoare legală în care nu se lucrează. Durata medie lunară a timpului de muncă, potrivit acestei legi, se modifică în mod corespunzător în funcţie de calendarul anului respectiv şi de distribuţia zilelor de sărbătoare legală, faţă de zilele de repaus săptămânal.Pentru anul 2020, durata medie lunară a timpului de muncă, determinată în condiţiile Legii nr. 53/2003 republicată, este de 167,333 ore.Pentru anul 2021, durata medie lunară a timpului de muncă, determinată în condiţiile Legii nr. 53/2003 republicată, este de 169,333 ore. |
| **Secţiunea a 3-a****Impactul socio-economic al prezentului act normativ** |
| 1. **Impactul macroeconomic**

În România beneficiază de salariul minim brut garantat în plată de 2.230 lei un număr de circa **1.400.000** de salariați, ceea ce reprezintă un procent de aproximativ 26,4 % din numărul total de salariați activi - **5.300.000**. Se estimează, totodată, că majorarea propusă va avea efecte pozitive asupra creșterii economice prin stimularea ocupării, creşterii puterii de cumpărare a salariaţilor și reducerii muncii la negru. Majorarea salariului de bază minim brut pe țară garantat în plată are impact asupra creșterii consumului cu o influență și asupra importului bunurilor de consum.Creșterea salariului minim poate avea efecte pozitive asupra ocupării în sectoarele în care există cerere de forță de muncă datorită faptului că munca devine mai atractivă pentru anumite categorii de salariați(femei, tineri,etc.).Majorarea salariului de baza minim brut pe tara influențează, pe lângă cei **1.400.000** de salariați direct afectați, și mult mai multe drepturi și obligații, cum ar fi: - modificarea salariului de baza minim brut pe țară determină creșterea contribuției pentru persoane cu handicap neincadrate întrucât acest calcul se raportează la salariul minim (Legea nr. 448/2006 art.78(3));- modificarea bazei anuale de calcul al contribuției de asigurări sociale în cazul persoanelor care realizează venituri din activități independente/drepturi de proprietate intelectuală întrucât venitul ales de contribuabil nu poate fi mai mic decât nivelul a 12 salarii minime brute pe ţară, în vigoare la termenul de depunere a declaraţiei unice privind veniturile estimate (Legea 227/2015 art.151);- majorarea plafonului în funcție de care persoanelor fizice ce obtin venituri non-salariale le poate reveni obligația de a plăti contribuții de asigurări sociale și asigurări sociale de sănătate întrucât aceste plafoane se determină în funcție de nivelul salariului de bază minim brut pe țară în vigoare la termenul de depunere a declarației unice pentru veniturile estimate – (Legea 227/2015-art.145 (1) lit.b)*;*art.180);- majorarea normelor de venit pentru veniturile din activități independente impuse pe baza normelor de venit. Norma de venit pentru fiecare activitate desfășurată de contribuabil nu poate fi mai mică decât salariul de baza minim brut pe țară garantat în plată, în vigoare la momentul stabilirii acesteia, înmulțit cu 12. (Legea 227/2015 – art.69(3)).**1.1 Impactul asupra mediului concurenţial şi domeniului ajutoarelor de stat** Măsura creșterii salariului minimafectează multiple sectoare de activitate cum ar fi comerțul, transporturile și întreprinderile mici și mijlocii unde nivelul salariilor este mai mic față de medie cu influențe asupra creșterii cheltuielilor cu forța de muncă. |
| **2. Impactul asupra mediului de afaceri**Majorarea salariului minim brut pe țară a condus la majorarea costului unitar cu forța de muncă și la scăderea profitabilității firmelor din sectoarele industriei producătoare de bunuri de consum. Măsura creșterii salariului minimafectează sectoare cum ar fi comerțul, transporturile și întreprinderile mici și mijlocii unde nivelul salariilor este mai mic față de medie, cu influențe asupra creșterii cheltuielilor cu forța de muncă.În ramurile comerţ cu amănuntul cu excepţia autovehiculelor şi motocicletelor, comerţ cu ridicata cu excepţia comerţului cu autovehicule şi motociclete şi transporturi terestre şi transporturi prin conducte sunt concentraţi peste 30% din salariaţii remuneraţi la nivelul salariului minim, fiind astfel principalele ramuri influenţate de măsura de majorare a salariului minim.Alte sectoare economice vulnerabile sunt: activități de investigații și protecție, restaurante și alte activități de servicii alimentație, industria alimentară. |
| **2.1 Impactul asupra sarcinilor administrative:**Nu este cazul |
| **2.2 Impactul asupra întreprinderilor mici şi mijlocii:**A fost îndeplinită procedura privind efectuarea testului IMM, prevăzută de Legea nr. 346/2004 privind stimularea înfiinţării şi dezvoltării întreprinderilor mici şi mijlocii. Într-o primă etapă, în baza Analizei de impact, s-a efectuat o pretestare printr-un chestionar care evalua punctul acestora de vedere cu referire la scenariul propus astfel încât să se țină cont de opinia acestora în etapa incipientă de reglementare. Ulterior, în urma elaborării prezentului proiect de hotărâre a Guvernului, chestionarul a fost realizat pornind de la varianta agreată în urma consultărilor cu partenerii sociali și a fost, de asemenea, larg diseminat, spre consultare, în mediul IMM. |
| 1. **Impactul social**

Prezentul act normativ are un impact social important, asigurând creşterea nivelului de trai şi reducerea decalajelor sociale, precum și diferențierea salariului de bază pentru nivelul de studii superioare. De asemenea creșterea salariului minim brut acompaniat de unele măsuri complementare orientate spre reducere nivelului sărăciei și integrarea grupurilor vulnerabile pe piața muncii, poate conduce la reducerea inegalităților în venituri. |
| **4. Impactul asupra mediului** Prezentul act normativ nu se referă la acest subiect. |
| **5. Alte informaţii**Nu este cazul. |
| **Secțiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)** |
| *-* ***mil* *lei*** - |
| Indicatori | Anul curent | Următorii 4 ani | Media pe 5 ani  |
| 1 | 2 | 3 2021  | 42022 | 52023 | 62024 | 7 |
| 1. Modificări ale **veniturilor** bugetare, **plus**/minus: |  | * **-**
 | - | - | - |  |
| 2. Modificări ale **cheltuielilor** bugetare, **plus**/minus: |  |  |  |  |  |  |
| 3. **Impact financiar**, plus/minus, din care:  |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |   |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Impactul macroeconomic a fost inclus în valoarea şi dinamica indicatorilor macroeconomici şi sociali din Prognoza pe termen mediu 2020–2023 –varianta de toamna 2020 publicată de Comisia de Strategie și Prognoză, indicatori care stau la baza proiecțiilor veniturilor bugetare pentru **anul 2021.** |
| **7. Alte informaţii** |  |
| **Secţiunea a 5-a****Efectele prezentului act normativ asupra legislaţiei în vigoare** |
| **1. Măsuri normative necesare pentru aplicarea prevederilor prezentului act normativ:** **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;** Prin prezentul act normativ se abrogă Hotărârea Guvernului nr. 935/2019 pentru stabilirea salariului de bază minim brut pe țară garantat în plată.**b) acte normative ce urmează a fi elaborate în vederea implementării noilor dispoziţii.** **11. Compatibilitatea prezentului act normativ cu legislația în domeniul achizițiilor publice.** **a) impact legislativ - prevederi de modificare şi completare a cadrului normativ în domeniul achizițiilor publice, prevederi derogatorii;** Nu este cazul. **b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziții publice, structură organizatorică internă a autorităţilor contractante.** Nu este cazul. |
| **2. Conformitatea prezentului act normativ** **cu legislaţia comunitară in cazul proiectelor ce transpun prevederi comunitare**  Prezentul act normativ nu se referă la acest subiect. |
| **3. Măsuri normative necesare aplicării directe a actelor normative comunitare**  Prezentul act normativ nu se referă la acest subiect. |
| **4. Hotărâri ale Curţii de Justiţie a Uniunii Europene**  Prezentul act normativ nu se referă la acest subiect. |
| **5. Alte acte normative şi/sau documente internaţionale din care decurg angajamente** Prezentul act normativ nu se referă la acest subiect. |
| **6. Alte informaţii** |
| **Secţiunea a 6-a****Consultările efectuate în vederea elaborării prezentului act normativ** |
| 1. **Informaţii privind procesul de consultare cu organizaţii neguvernamentale, institute de cercetare şi alte organisme implicate**

Nivelul salariului de bază minim brut pe ţară garantat în plată de 2.300 lei lunar și 2.350 lei lunar a fost stabilit în urma dezbaterilor cu partenerii sociali. A fost organizată o ședință a Consiliului Național Tripartit, în data de 28.12.2020 la care s-au purtat discuții legate de majorarea salariului de bază minim brut pe țară garantat în plată în anul 2021.Proiectul de hotărâre de Guvern a fost dezbătut împreună cu partenerii sociali în Comisia de Dialog Social de la nivelul Ministerului Muncii și Protecției Sociale. |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ** Actul normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative.** Actul normativ nu se referă la acest subiect. |
| **4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** Actul normativ nu se referă la acest subiect. |
| **5. Informaţii privind avizarea de către:**a) Consiliul Legislativ b) Consiliul Suprem de Apărare a Ţăriic) Consiliul Economic şi Social d) Consiliul Concurenţei e) Curtea de Conturi **Proiectul de act normativ va fi avizat de către** Consiliul Economic şi Social și Consiliul Legislativ |
| **6. Alte informaţii**Procesul de elaborare a proiectului de hotărâre de Guvern a permis tuturor entităților interesate să-și exprime punctul de vedere, inclusiv structurile la nivel local și central, asociații sindicale și patronale. |
| **Secţiunea a 7-a****Activităţi de informare publică privind elaborarea** **şi implementarea prezentului act normativ** |
| **1. Informarea societăţii civile cu privire la necesitatea elaborării prezentului act normativ**Pentru Proiectul de Hotărâre s-a început procedura stabilită prin Legea nr. 52/2003 privind transparenţa decizională în administraţia publică,republicată.Au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009.  |
| **2. Informarea societăţii civile cu privire la eventualul impact asupra mediului în urma implementării prezentului act normativ, precum şi efectele asupra sănătăţii şi securităţii cetăţenilor sau diversităţii biologice** Prezentul act normativ nu se referă la acest subiect. |
| **3. Alte informaţii**Nu este cazul. |
| **Secţiunea a 8-a****Măsuri de implementare** |
| **1. Măsurile de punere în aplicare a prezentului act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Prezentul act normativ nu se referă la acest subiect. |
| **2. Alte informații**Nu este cazul. |

Față de cele prezentate, a fost promovată prezenta Hotărâre a Guvernului pentru stabilirea salariului de bază minim brut pe ţară garantat în plată.

**Ministrul muncii și protecției sociale**

 **Raluca TURCAN**

**AVIZAT:**

**Ministrul economiei, antreprenoriatului și turismului,**

**Claudiu-Iulius-Gavril NĂSUI**

**Ministrul finanţelor ,**

**Alexandru NAZARE**

**Ministrul Justiţiei ,**

 **Stelian-Cristian ION**